ai4bharat/Pralekha huggingface dataset:
రక్షణ మంత్రిత్వ శాఖ
కేంద్ర ప్రభుత్వ రక్షణ రంగ సంస్థల ద్వారా రక్షణ దిగుమతులను తగ్గించడానికి మరియు రక్షణలో ‘ఆత్మనిర్భర్తత ను సాధించడానికి వ్యూహాత్మకంగా ముఖ్యమైన 780 లైన్ రీప్లేస్మెంట్ యూనిట్లు/సబ్-సిస్టమ్లు/భాగాల మూడవ సానుకూల స్వదేశీీకరణ జాబితాను రక్షణ మంత్రి శ్రీ రాజ్నాథ్ సింగ్ ఆమోదించారు.
'ఆత్మనిర్భర్ భారత్ అభియాన్' కింద రక్షణ తయారీలో స్వావలంబన కోసం మరియు కేంద్ర ప్రభుత్వ రక్షణ రంగ సంస్థల  దిగుమతులను తగ్గించడం కోసం, రక్షణ మంత్రి శ్రీ రాజ్నాథ్ సింగ్ మూడవ సానుకూల దేశీయీకరణ జాబితా కి ఆమోదం తెలిపారు. లైన్ రీప్లేస్మెంట్ యూనిట్లు /సబ్-సిస్టమ్లు/కాంపోనెంట్లు నిర్ణీత గడవు దాటిన తర్వాత దేశీయ పరిశ్రమ నుండి మాత్రమే కొనుగోలు చేస్తారు. ఈ అంశాల వివరాలు శ్రిజన్ పోర్టల్ లో అందుబాటులో ఉన్నాయి. అవి జాబితాలో సూచించిన నిర్ణీత గడవు దాటిన తర్వాత భారతీయ పరిశ్రమ నుండి మాత్రమే కొనుగోలు చేస్తారు.
డిసెంబరు 2021 మరియు మార్చి 2022లో ప్రచురించబడిన లైన్ రీప్లేస్మెంట్ యూనిట్లు/సబ్-సిస్టమ్లు/అసెంబ్లీలు/సబ్-అసెంబ్లీలు/భాగాల యొక్క రెండు సానుకూల దేశీయీకరణ జాబితా లకు కొనసాగింపుగా ఈ జాబితా ఉంది. ఈ జాబితాలలో ఇప్పటికే దేశీయంగా ఉన్న 2,500 అంశాలు మరియు 458  అంశాలు ఉన్నాయి. నిర్ణీత గడవు తర్వాత రక్షణ రంగ ఉత్పత్తుల తయారీ స్వదేశీ చేయబడుతుంది. 458లో, 167 అంశాలు  ఇప్పటివరకు స్వదేశీీకరించబడ్డాయి.
'మేక్' కేటగిరీ కింద వివిధ మార్గాల ద్వారా ఈ వస్తువుల తయారీ దేశీయీకరణ జరుగుతుంది. ‘మేక్’ కేటగిరీ తో భారతీయ పరిశ్రమలో ఎక్కువ మందికి భాగస్వామ్యం కల్పించడం ద్వారా స్వావలంబన సాధించడం లక్ష్యంగా పెట్టుకుంది. స్వదేశీ పరిశ్రమ ద్వారా పరికరాలు, సిస్టమ్లు, ప్రధాన ప్లాట్ఫారమ్లు లేదా వాటి అప్గ్రేడ్ల రూపకల్పన మరియు అభివృద్ధితో కూడిన ప్రాజెక్ట్లను ఈ వర్గం కింద చేపట్టవచ్చు.
ఈ లైన్ రీప్లేస్మెంట్ యూనిట్లు/సబ్-సిస్టమ్లు/భాగాల యొక్క దేశీయ అభివృద్ధి ఆర్థిక వ్యవస్థను బలపరుస్తుంది మరియు కేంద్ర ప్రభుత్వ రక్షణ రంగ సంస్థలు దిగుమతి ఆధారపడటాన్ని తగ్గిస్తుంది. అదనంగా, ఇది దేశీయ రక్షణ పరిశ్రమ యొక్క డిజైన్ సామర్థ్యాలను ఉపయోగించుకోవడానికి మరియు ఈ సాంకేతికతలలో భారతదేశాన్ని డిజైన్ లీడర్గా ఎదగడానికి సహాయపడుతుంది.
కేంద్ర ప్రభుత్వ రక్షణ రంగ సంస్థలు త్వరలో ఆసక్తి వ్యక్తీకరణ /ప్రతిపాదనల కోసం అభ్యర్థన ని విడుదల చేస్తాయి. పరిశ్రమ పెద్ద సంఖ్యలో పాల్గొనడానికి అవకాశం ఉంది. పరిశ్రమకు సమాచారం కోసం ప్రత్యేకంగా రూపొందించిన శ్రీజన్ డ్యాష్బోర్డ్ లో EoI/RFPల వివరాలు అందుబాటు లో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
8 రోజులుగా భారత లో కొత్త కోవిడ్ కేసులు 50 వేల లోపే
చికిత్స పొందుతున్న బాధితుల సంఖ్య మరింత తగ్గుదల
భారతదేశంలో వరుసగా ఎనిమిదో రోజు కూడా కొత్త కోవిడ్ కేసులు 50 వేలలోపే నమోదయ్యాయి. గత 24 గంటలలో 41 వేలమంది కోవిడ్ పాజిటివ్ గా తేలారు. ఈ నెల 7న కోవిడ్ కేసులు 50 వేలలోపు నమోదు కాగా అప్పటినుంచి రోజూ ఆ సంఖ్య అంతకు దిగువనే కొనసాగుతోంది. ఒకవైపు యూరప్, అమెరికా దేశాల్లో కోవిడ్ బాధితులు పెరుగుతున్నప్పటికీ, భారత్ లో కోవిడ్ కు తగిన ముందు జాగ్రత్తలు తీసుకుంటూ ప్రజలు వ్యవహరిస్తూ ఉండటం వల్ల అదుపులో ఉన్నట్టు అర్థమవుతోంది.
గత 24 గంటలలో భారత్ లో 42,156 మంది కోలుకోవటంతో చికిత్స పొందుతూ ఉన్నవారి సంఖ్య మరింత తగ్గింది. ప్రస్తుతం దేశంలో చికిత్సపొందుతున్న కోవిడ్ బాధితులు 4,79,216 మంది ఉన్నారు. వీరు ఇప్పటిదాకా నమోదైన పాజిటివ్ కేసులలో 5.44% మాత్రమే. 15 రాష్ట్రాలు, కేంద్ర పాలిత ప్రాంతాలలో ప్రతి పదిలక్షల జనాభాకు కోవిడ్ కేసులు 6,387 కంటే దిగువన ఉన్నారు.
కొత్తగా వస్తున్న కేసులు తక్కువగా ఉండటం. ఎక్కువమంది చికిత్స అనంతరం కోలుకోవటం కారణంగా కోలుకున్నవారి శాతం ఈ రోజు 93.09% కు చేరింది. ఇప్పటివరకు కోలుకున్నవారి మొత్తం సంఖ్య 82,05,728. కోలుకున్నవారికి, చికిత్సలో ఉన్నవారికి మధ్య తేడా బాగా పెరుగుతూ ప్రస్తుతం 77,26,51 కు చేరింది. కోలుకున్నవారిలో 79.91% మంది కేవలం 10 రాష్ట్రాలకు చెందినవారే ఉన్నారు. ఢిల్లీలో అత్యధికంగా 7,117 మంది కోలుకోగా, కేరళలో 6,793 మంది, పశ్చిమ బెంగాల్ లో 4,479 మంది గత 24 గంటలలో కోలుకున్నారు.
కొత్తగా పాజిటివ్ గా నిర్థారణ జరిగిన కేసులలో 82.87% కేవలం పది రాష్ట్రాల్లోనే నమోదయ్యాయి. గత 24 గంటలలో నిర్థారణ జరిగిన కొత్త కేసులలో ఢిల్లీలో అత్యధికంగా 7,340 నమోదుకాగా కేరళలో 6,357, మహారాష్ట్రలో 4,237 కేసులు వచ్చాయి.
గత 24 గంటలలో 447 మంది కోవిడ్ బాధితులు మరణించగా వారిలో 85.01% మంది కేవలం పది రాష్ట్రాలకు చెందినవారే ఉన్నారు. తాజా మృతులలో 23.5%  మహారాష్ట్రకు చెందినవారు. 96 మరణాలతో ఢిల్లీ, 53 మరణాలతో పశ్చిమ బెంగాల్ ఆ తరువాత స్థానాల్లో ఉన్నాయి.
21 రాష్ట్రాలు, కేంద్రపాలిత ప్రాంతాల్లో ప్రతి పది లక్షలమందిలో మరణాల సంఖ్య జాతీయ సగటు అయిన 94 కంటే తక్కువ నమోదైంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జమ్ముకశ్మీర్లో కొవిడ్ పరిస్థితులపై కేంద్రమంత్రి శ్రీ డా.జితేంద్ర సింగ్ వీడియో కాన్ఫరెన్స్ వైరస్ నియంత్రణకు జమ్ముకశ్మీర్ చేస్తున్న ప్రయత్నాలపై అభినందన
రోగులకు సోదరభావంతో చికిత్స చేస్తున్న వైద్య సిబ్బందిని ప్రశంసించిన మంత్రి
జమ్ముకశ్మీర్కు వ్యక్తిగత భద్రత కిట్లు, టెస్టింగ్ కిట్లు ప్రతిరోజూ పంపిస్తామని భరోసా
జమ్ముకశ్మీర్లో కొవిడ్ నియంత్రణకు అధికారుల సమాయత్తతపై, కేంద్ర ఈశాన్య ప్రాంత అభివృద్ధి మంత్రి శ్రీ డా.జితేంద్ర సింగ్  వీడియో కాన్ఫరెన్స్ ద్వారా సమీక్ష నిర్వహించారు. కొవిడ్ వైరస్ నియంత్రణకు తీసుకుంటున్న చర్యలపై వివరాలు తెలుసుకున్నారు. జమ్ముకశ్మీర్ కేంద్ర పాలిత ప్రాంత అధికారులు, ప్రభుత్వ వైద్య సంస్థలు, కళాశాలల ఉన్నతాధికారులు వీడియో కాన్ఫరెన్స్ ద్వారా సమీక్షలో పాల్గొన్నారు.
జమ్ముకశ్మీర్లో కొవిడ్ రోగుల పట్ల సోదరభావంతో మెలుగుతున్న వైద్య సిబ్బందిని మంత్రి శ్రీ జితేంద్ర సింగ్ ప్రశంసించారు. కొవిడ్ రోగులకు నేరుగా చికిత్స చేస్తున్న జూనియర్ రెసిడెంట్ వైద్యులు, వైద్య అధికారులను అభినందించారు. కొవిడ్-19 నియంత్రణలో ముందున్న ప్రపంచ దేశాల్లో భారత్ కూడా ఒకటిగా మారిందని మంత్రి చెప్పారు. కరోనా మహమ్మారిపై కేరళ తరహాలోనే జమ్ముకశ్మీర్ కూడా అద్భుత పోరాటం చేస్తోందన్నారు. వైరస్పై పోరాటంలో ఆరోగ్య సేతు యాప్ ప్రయోజనాన్ని ఆయన పునరుద్ఘాటించారు. వైద్య, ఆరోగ్య సిబ్బంది భద్రతను కేంద్ర ప్రభుత్వం అత్యంత ప్రాధాన్య అంశంగా పరిగణిస్తోందని, అందుకే వైద్య, ఆరోగ్య సిబ్బంది రక్షణ కోసం ఆర్డినెన్స్ తెచ్చామన్నారు. నాణ్యత కలిగిన PPE కిట్ల లభ్యత పెంచాలని UT అధికారులు మంత్రికి విన్నవించారు. దీనిపై సానుకూలంగా స్పందించిన మంత్రి శ్రీ డా.జితేంద్ర సింగ్, జమ్ముకశ్మీర్కు నిరంతరంగా PPE, టెస్టింగ్ కిట్లు సరఫరా చేస్తామన్నారు.
(కొవిడ్ నియంత్రణ చర్యల విషయంలో జమ్ముకశ్మీర్ సమాయత్తతపై, ఆరోగ్య శాఖ ఆర్థిక కమిషనర్ శ్రీ అటల్ డుల్లూ కేంద్ర మంత్రికి ప్రజంటేషన్ ద్వారా వివరించారు. కేంద్ర పాలిత ప్రాంతంలో ఇప్పటివరకు 434 కొవిడ్ కేసులు నమోదైనట్లు తెలిపారు. వీరిలో 57 మంది జమ్ము వాసులు, 377 మంది కశ్మీర్ వాసులు. దేశం మొత్తమ్మీద, దిల్లీ తర్వాత, ప్రతి 10 లక్షల మందిలో ఎక్కువ మందికి వైరస్ నిర్ధరణ పరీక్షలు చేస్తున్నది జమ్ముకశ్మీరేనని మంత్రి వెల్లడించారు. ప్రతి 10 లక్షల మందిలో 818 మందికి జమ్ముకశ్మీర్ వైరస్ నిర్ధరణ పరీక్షలు చేస్తోందని చెప్పారు. కశ్మీర్లో 960, జమ్ములో 180 ప్రాంతాలను కంటెయిన్మెంట్ జోన్లుగా ప్రకటించారు. జమ్ముకశ్మీర్ అన్ని రకాల కేసులకు వైద్యం చేయడానికి డెడికేటెడ్ ఆస్పత్రులను ఏర్పాటు చేసినట్లు శ్రీ డుల్లూ చెప్పారు. 126 మంది పదవీ విరమణ వైద్యులను మళ్లీ విధుల్లోకి తీసుకున్నామని, ఆస్పత్రుల్లో వైరస్ సంహార టన్నెల్స్ పెట్టామని, సంచార నమూనా సేకరణ కేంద్రాలను ఏర్పాటు చేశామని వివరించారు. కొవిడ్ విధుల్లో ఉన్నవారందరికీ మాస్కులు, రక్షణ కిట్లు ఇచ్చినట్లు కేంద్రమంత్రికి తెలిపారు. ప్రజలంతా ఇళ్లలోనే ఉండి ప్రార్థనలు చేసుకునేలా మతాధికారులతో సమావేశాలు నిర్వహించామని, ఇదే విషయాన్ని వివరిస్తూ ప్రజలకు కూడా వీడియోలు పంపించామని తెలిపారు. వ్యాధి నిరోధక శక్తిని పెంపొందించే ఆయుష్ ఔషధాలను కొవిడ్ విధుల్లో ఉన్న సిబ్బందికి, ప్రజలకు పంపిణీ చేశామన్నారు.
నూతన మరియు పునరుత్పాదక శక్తి మంత్రిత్వ శాఖ
రెండు అంశాలు పీఎం-కుసుమ్ పథకం అమలుకు ప్రధాన సవాళ్లుగా నిలిచాయి: కేంద్ర మంత్రి
- రైతులకు తక్కువ ధరకే ద్రవ్య లభ్యత, రాష్ట్ర నిధుల వాటా పీఎం-కుసుమ్ పథకం అమలుకు ప్రధాన సవాళ్లు: కేంద్ర విద్యుత్ & నూతన పునరుత్పాదక ఇంధన వనరుల శాఖ మంత్రి శ్రీ ఆర్.కె. సింగ్
పీఎం-కుసుమ్ పథకం మార్చి, 2019లో ప్రారంభించబడింది. నవంబర్, 2020లో అమలు తీరు వేగవంతం చేయబడింది, ఈ క్రింది లక్ష్యాలను కలిగి ఉంది:
i. కాంపోనెంట్ 'A': రైతుల బంజరు/ పోడు భూమిలో 2 మెగా వాట్ల వరకు సామర్థ్యం ఉన్న చిన్న సౌర విద్యుత్ ప్లాంట్ల టు ద్వారా 10 గిగా వాట్ల సామర్థ్యపు విద్యుత్ సాధించడం;
ii. కాంపోనెంట్ 'B': 20 లక్షల స్వతంత్ర ఆఫ్-గ్రిడ్ సోలార్ వాటర్ పంపుల ఇన్స్టాలేషన్; మరియు
iii. కాంపోనెంట్ ‘సి’: ఫీడర్ లెవెల్ సోలారైజేషన్ తో సహా ఇప్పటికే ఉన్న 15 లక్షల గ్రిడ్-కనెక్ట్ అగ్రికల్చర్ పంపుల సోలరైజేషన్
ఈ మూడు విభాగాలు కలిపి మొత్తం 30.8 గిగా వాట్ల అదనపు సౌర సామర్థ్యాన్ని జోడించాలని లక్ష్యంగా పెట్టుకున్నారు. పీఎం-కుసుమ్ అనేది డిమాండ్ ఆధారిత పథకం కాబట్టి రాష్ట్రాలు/ కేంద్ర పాలిత ప్రాంతాల నుండి స్వీకరించిన డిమాండ్ ఆధారంగా పథకం యొక్క మూడు భాగాల క్రింద పరిమాణాలు/ సామర్థ్యాలు కేటాయించబడతాయి. రాష్ట్ర ప్రాజెక్ట్ అమలు ఏజెన్సీలు  నివేదించిన ఇన్స్టాలేషన్ పురోగతి, స్కీమ్ మార్గదర్శకాల నిబంధనల ఆధారంగా పథకం కింద నిధులు విడుదల చేయబడతాయి. 30.06.2023 నాటికి, మొత్తం 113.08 మెగా వాట్ల సామర్థ్యం కాంపోనెంట్ 'A' కింద మరియు చుట్టుపక్కల ఏర్పాటు చేయబడింది. కాంపోనెంట్-బి మరియు కాంపోనెంట్-సి కింద 2.45 లక్షల పంపులు ఇన్స్టాల్ చేయడం/ సోలారైజ్ చేయడం జరిగినట్టుగా నివేదించబడింది. ఇది దాదాపు 1323 మెగావాట్ల స్థాపిత సౌర సామర్థ్యంతో సమానం. ఇప్పటి వరకు రూ.1,646 కోట్లకు పైగా ఎస్ఐఏలకు విడుదల చేశారు. రైతులకు తక్కువ ధరకే నిధుల లభ్యత మరియు రాష్ట్ర నిధుల వాటా పీఎం-కుసుమ్ పథకం అమలులో ప్రధాన సవాలుగా నిలిచాయి. దీనికి తోడు 2020-21 మరియు 2021-22 సమయంలో కోవిడ్-19 మహమ్మారి కారణంగా అమలు వేగం గణనీయంగా ప్రభావితమైంది. ఈ సమాచారాన్ని కేంద్ర నూతన పునరుత్పాదక ఇంధనం & విద్యుత్ శాఖ మంత్రి శ్రీ. ఆర్.కె.సింగ్ ఈరోజు లోక్సభకు ఇచ్చిన ఒక లిఖితపూర్వక సమాధానంలో తెలిపారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
వచ్చే 4-5 ఏళ్లలో స్టార్టప్లు 10 రెట్లు పెరుగుతాయి: ఎంఓఎస్ రాజీవ్ చంద్రశేఖర్
జెఐఐఎఫ్ 6వ వ్యవస్థాపక దినోత్సవం సందర్భంగా ఎంఓఎస్ రాజీవ్ చంద్రశేఖర్
స్టార్టప్లు, వ్యవస్థాపకులతో భేటీ
కమ్యూనిటీ, కార్పొరేట్ భాగస్వామ్యాలు స్టార్టప్లకు చాలా ముఖ్యమైన అంశాలు: ఎంఓఎస్ రాజీవ్ చంద్రశేఖర్
కేంద్ర నైపుణ్యాభివృద్ధి, వ్యవస్థాపకత, ఎలక్ట్రానిక్స్, ఐటీ శాఖ సహాయ మంత్రి శ్రీ రాజీవ్ చంద్రశేఖర్, యునికార్న్స్, స్టార్టప్లను నిర్మించడంలో భారతదేశం అద్భుతమైన పురోగతి సాధించిందని అన్నారు. ఏఐ, వెబ్ 3, డీప్ టెక్ వంటి అభివృద్ధి చెందుతున్న సాంకేతికతలలో మన వారు ప్రవేశించడాన్ని ప్రముఖంగా ప్రస్తావించారు. హైదరాబాద్లో జరిగిన జెఐటిఓ ఇంక్యుబేషన్ ఇన్నోవేషన్ ఫౌండేషన్  6వ ఫౌండేషన్ డే, ఇన్వెస్టర్స్/స్టార్టప్ కాన్క్లేవ్లో మంత్రి మాట్లాడుతూ, పరిశ్రమల ప్రముఖులు, ఔత్సాహిక యువ పారిశ్రామికవేత్తలతో పాలుపంచుకున్నారు.
2014 నుండి భారతదేశం పరివర్తనాత్మక ప్రయాణాన్ని ప్రారంభించిందని శ్రీ రాజీవ్ చంద్రశేఖర్ ఉద్ఘాటించారు. ప్రధానంగా ఐటీపై దృష్టి కేంద్రీకరించడం నుండి, రాబోయే 4-5 సంవత్సరాలలో స్టార్టప్లు, యునికార్న్ల కోసం గణనీయమైన వృద్ధిని సాధిస్తుందని మంత్రి తెలిపారు.
“2014లో, మన దేశం టెక్ ల్యాండ్స్కేప్ ఐటీ వరకు మాత్రమే పరిమితమైంది. అయినప్పటికీ, అప్పటి నుండి, డీప్ టెక్, ఏఐ, డేటా ఎకానమీ, సెమీకండక్టర్ డిజైన్, మైక్రోఎలక్ట్రానిక్స్, అధిక-పనితీరు గల కంప్యూటింగ్ వంటి వివిధ డొమైన్లలో అవకాశాలు ఉద్భవించాయి. ప్రధాన మంత్రి శ్రీ నరేంద్ర మోదీ దార్శనికత వల్ల ఒకప్పుడు మొత్తం టెక్ స్పేస్లో మూడింట ఒక వంతు మాత్రమే ఇప్పుడు విస్తరించింది, ఇది యునికార్న్లు, స్టార్టప్లకు అపారమైన సామర్థ్యాన్ని అందిస్తుంది. 108 యునికార్న్స్ నుండి మనం రాబోయే 4-5 సంవత్సరాలలో 10,000 కి చేరుకుంటామని నేను ఖచ్చితంగా అనుకుంటున్నాను. ప్రస్తుతం భారతదేశంలో లక్షకు పైగా స్టార్టప్లు ఉన్నాయని, అది 10 రెట్లు పెరుగుతాయని మంత్రి చెప్పారు.
నైపుణ్యాభివృద్ధిని పెంపొందించడానికి పరిశ్రమ, ప్రభుత్వం మధ్య సహకార ప్రయత్నాలను శ్రీ రాజీవ్ చంద్రశేఖర్ ప్రశంసించారు. నైపుణ్యం లేని జనాభాలో గణనీయమైన భాగం ఎదుర్కొంటున్న చారిత్రక సవాళ్లను గుర్తించిన మంత్రి, ప్రధాన మంత్రి శ్రీ నరేంద్ర మోదీ స్కిల్ ఇండియా చొరవ పరివర్తన ప్రభావాన్ని నొక్కి చెప్పారు.
పెద్ద, చిన్న సంస్థలతో వ్యూహాత్మక భాగస్వామ్యాల ద్వారా, ప్రభుత్వం ఇప్పుడు అవసరమైన నైపుణ్యాలను గుర్తించడానికి దగ్గరగా పనిచేస్తుందని, విద్యాసంస్థలు, సంఘాలు, కార్పొరేషన్ల క్రియాశీల ప్రమేయంతో సమగ్ర ఫ్రేమ్వర్క్ను రూపొందిస్తున్నట్లు ఆయన చెప్పారు.
“2014లో 4 మంది భారతీయుల్లో 3 మంది నైపుణ్యం లేనివారు ఉన్నారు. నిపుణులు నైపుణ్యం లేకుండా ప్రతి సంవత్సరం వర్క్ఫోర్స్లో చేరారు, చాలా సంవత్సరాలుగా మనకు చాలా మంది తెలివైన వ్యక్తులు ఉన్నప్పటికీ వారు విదేశాలకు వెళ్లిపోయారు. సమాజంలోని ఉన్నత వర్గానికి విద్య, నైపుణ్యాలు అందుబాటులో ఉన్నాయి మిగిలిన వారు ఒంటరిగా, వారి స్వంతంగా జీవించడానికి మిగిలిపోయారు. ప్రధాన మంత్రి శ్రీ నరేంద్ర మోదీ స్కిల్ ఇండియా దీనిని తిప్పికొట్టింది. పెద్ద, చిన్న కంపెనీల భాగస్వామ్యంతో పరిశ్రమతో కలిసి పని చేస్తూనే ఉన్నాము, నెట్వర్క్ అకాడెమియా ద్వారా అభివృద్ధి చేసిన ఫ్రేమ్వర్క్ను రూపొందించడంలో ఈ నైపుణ్యాలు, ప్రభుత్వ భాగస్వాములు ఏమిటో వారు మాకు తెలియజేస్తారు. కమ్యూనిటీ, కార్పొరేట్ భాగస్వామ్యాలు స్టార్టప్లకు చాలా ముఖ్యమైన అంశాలు, ”అని మంత్రి తెలిపారు.
పౌర విమానయాన మంత్రిత్వ శాఖ
నేడు ఉక్రెయిన్ పోరుగుదేశాల నుంచి 2100మందికి పైగా భారతీయులను వెనక్కి తీసుకువచ్చిన ప్రత్యేక విమానాలు
నేటివరకూ 15వేల, 9వందల మందికిపైగా భారతీయులను ప్రత్యేక విమానాలు స్వదేశానికి చేర్చాయి
ఆపరేషన్ గంగ కింద భారతీయ పౌరులను సురక్షితంగా స్వదేశానికి తీసుకురావడంలో భాగంగా, 11 ప్రత్యేక పౌర విమానాలు ఉక్రెయిన్ పొరుగుదేశాల నుంచి నేడు 2153 మందిని వెనక్కి తీసుకువచ్చారు. ప్రత్యేక విమానాలు 22 ఫిబ్రవరి 2022న ప్రారంభమైనప్పటి నుంచి నేటి వరకు మొత్తం 15వేల 9వందల మంది భారతీయులను స్వదేశానికి తీసుకు వచ్చారు. దాదాపు 66 ప్రత్యేక పౌర విమానాలు తరలించిన భారతీయ పౌరుల సంఖ్య 13852కి చేరింది. నేటి వరకు ఆపరేషన్ గంగలో భాగంగా భారతీయ వైమానిక దళ విమానాలు 2056 మంది ప్రయాణీకులను వెనక్కి తీసుకురావడమే కాక ఈ దేశాలకు 26 టన్నుల సహాయ సామాగ్రిని మోసుకువెళ్ళేందుకు 10 శార్టీలు చేశాయి.
పౌరులను వెనక్కి తీసుకువస్తున్న ప్రత్యేక విమానాలలో 9 న్యూఢిల్లీలో దిగగా, 2 ముంబాయి విమానాశ్రయంలో నేటి ఉదయం దిగాయి. ఈ విమానాలలో 6 బుడాపెస్ట్ నుంచి, 2 బుకారెస్ట్ నుంచి, 2 రెజెస్జోవ్ నుంచి, 1 కొసైస్ నుంచి తిరిగి వచ్చాయి.
సోమవారం, 8 ప్రత్యేక విమానాలు బుడాపెస్ట్ , సుసేవా , బుకారెస్ట్  నుంచి 1500మందికి పైగా భారతీయులను స్వదేశానికి తీసుకువస్తాయని భావిస్తున్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
వివిధ అభివృద్ధి దశల్లో దాదాపు 30 రకాల కోవిడ్ వాక్సిన్లు రంగంలో ఫార్మా పరిశ్రమతోబాటు విద్యాసంస్థలు
బయోటెక్నాలజీ విభాగం ఐదు జాతీయ కోవిడ్-19 బయో రిపాజిటరీలను ఏర్పాటు చేసింది. ఇది దేశవ్యాప్తంగా బయోటెక్నాలజీ విభాగం, భారత వైద్య పరిశోధనామండలి, శాస్త్రీయ, పారిశ్రామిక పరిశోధనామండలి తయారు చేస్తున్న నెట్ వర్క్ లో భాగం. బయో రిపాజిటరీల జాబితాను https://www.icmr.gov.in/cbiorn.html. లో చూడవచ్చు. ఈ రిపాజిటరీలు చికిత్స పరమైన, వైరల్ నమూనాలను సేకరిస్తున్నాయి.ఇప్పటిదాకా 44452 చికిత్స సంబంధమైన, 17 వైరల్ నమూనాలు సేకరించాయి. పరిశోధకులకు, పరిశ్రమకు ఇవి అందుబాటులో ఉంటాయి. నిర్థారణకు, చికిత్సకు, వాక్సిన్లకు ఇవి ఉపయోగపడతాయి.
దేశవ్యాప్త 1000 సార్స్ కోవ్-2 ఆర్ ఎన్ ఎ జీనోమ్ సీక్వెన్సింగ్ విజయవంతంగా పూర్తైనట్టు బయోటెక్నాలజీ విభాగం ఆగస్టు 1న ప్రకటించింది. ఇది పశ్చిమ బెంగాల్ కల్యాణి లోని స్వతంత్ర ప్రతిపత్తి గల సంస్థ అయిన నేషనల్ ఇన్ స్టిట్యూట్ ఆఫ్ బయోమెడికల్ జీనోమిక్స్ తోబాటు ఐదు జాతీయ క్లస్టర్లు, వైద్యచికిత్సా సంస్థలు, ఇతర ఆస్పత్రుల ఆధ్వర్యంలో నడుస్తోంది.
ఈ సమాచారాన్ని అంతర్జాతీయ వేదిక మీద పంచుకోవటం ద్వారా ప్రపంచవ్యాప్తంగా ఉన్న పరిశోధకులకు ఇది ఉపయోగపడాలని భారత్ భావిస్తోంది. దీన్ని వెబ్ సైట్ లో అప్ లోడ్ చేశారు. దేశవ్యాప్త 1000 సార్స్ కోవ్-2 ఆర్ ఎన్ ఎ జీనోమ్ సీక్వెన్సింగ్ సమాచారం https://www.gisaid.org లో చూడవచ్చు. పరిశోధకులు ఇప్పుడు దీన్ని వాడుకోవచ్చు.
దాదాపు 30 కి పైగా వాక్సిన్ నమూనాలు తయారీలో వివిధ దశల్లో ఉన్నాయి. ఈ తయారీలో పరిశ్రమతోబాటు విద్యాసంస్థలు కూడా ఉన్నాయి. ఈ వాక్సిన్ల అభివృద్ధి వివిధ దశలలో ఉంది. వాటిలో మూడు ట్రయల్స్ దశలో మరో నాలుగు దాదాపుగా చివరి దశలో ఉన్నాయి. వాక్సిన్ సంబంధ పరిశోధనలకు, అభివృద్ధికి మద్దతు ఇవ్వటం, వనరులు సమకూర్చటం, క్లినికల్ ట్రయల్స్ కేంద్రాల ఏర్పాటు, నియంత్రణాపరమైన మార్గదర్శకాలు జారీచేయటం జరుగుతోంది.
వాక్సిన్ పంపిణీ మీద, టీకాలు వేయటం మీద నీతి ఆయోగ్ కింద ఒక జాతీయ నిపుణుల బృందం ఆగస్టు 7న ఏర్పాటైంది. అందుబాటును బట్టి పంపిణీ, టీకాలివ్వటం ఆధారపడి ఉంటుంది. ఒకసారి అందుబాటులోకి వచ్చిందంటే టీకాల పంపిణీ సార్వత్రిక టీకాల కార్యక్రమం కింద పంపిణీ జరుగుతుంది.
కేంద్ర శాస్త్ర సాంకేతిక, భూగర్భశాస్త్రాల, ఆరోగ్య, కుటుంబ సంక్షేమ శాఖామంత్రి డాక్టర్ హర్ష వర్ధన్ ఈ రోజు లోక్ సభకు ఇచ్చిన లిఖిత పూర్వక సమాధానంలోని సమాచారం ఇది.
|
ఆరోగ్య, కుటుంబ సంక్షేమ మంత్రిత్వ శాఖ
|
216.70 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.08 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 48,027
గత 24 గంటల్లో నమోదయిన కొత్త కేసులు 4,858
ప్రస్తుత రికవరీ రేటు 98.71%
వారపు పాజిటివిటీ రేటు 1.78%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 216.70 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.08 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,864
|
|
రెండో డోసు
|
|
1,01,14,026
|
|
ముందు జాగ్రత్త డోసు
|
|
69,41,633
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,36,138
|
|
రెండో డోసు
|
|
1,77,10,936
|
|
ముందు జాగ్రత్త డోసు
|
|
1,35,05,571
|
|
12-14 ఏళ్ల వారు
|
|
మొదటి డోసు
|
|
4,08,14,780
|
|
రెండో డోసు
|
|
3,12,52,621
|
|
15-18 ఏళ్ల వారు
|
|
మొదటి డోసు
|
|
6,18,71,578
|
|
రెండో డోసు
|
|
5,28,46,994
|
|
18-44 ఏళ్ల వారు
|
|
మొదటి డోసు
|
|
56,10,83,162
|
|
రెండో డోసు
|
|
51,50,47,957
|
|
ముందు జాగ్రత్త డోసు
|
|
8,53,78,177
|
|
45-59 ఏళ్ల వారు
|
|
మొదటి డోసు
|
|
20,39,97,080
|
|
రెండో డోసు
|
|
19,67,95,494
|
|
ముందు జాగ్రత్త డోసు
|
|
4,46,78,927
|
|
60 ఏళ్లు పైబడినవారు
|
|
మొదటి డోసు
|
|
12,76,45,959
|
|
రెండో డోసు
|
|
12,30,30,916
|
|
ముందు జాగ్రత్త డోసు
|
|
4,54,47,314
|
|
ముందు జాగ్రత్త డోసులు
|
|
19,59,51,622
|
|
మొత్తం డోసులు
|
|
2,16,70,14,127
దేశవ్యాప్త క్రియాశీల కేసుల సంఖ్య 48,027. మొత్తం పాజిటివ్ కేసుల్లో ఇది 0.11 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 4,735 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,62,664 కి పెరిగింది.
గత 24 గంటల్లో 4,858 కొత్త కేసులు నమోదయ్యాయి.
గత 24 గంటల్లో మొత్తం 1,75,935 పరీక్షలు చేశారు. దేశవ్యాప్తంగా ఇప్పటివరకు 89.17 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.78 శాతంగా, రోజువారీ పాజిటివిటీ రేటు 2.76 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
162.26 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 27 లక్షలకుపైగా డోసులు నిర్వహణ
ప్రస్తుత రికవరీ రేటు 93.07%
గత 24 గంటల్లో నమోదయిన కొత్త కేసులు 3,06,064
దేశవ్యాప్త క్రియాశీల కేసుల సంఖ్య 22,49,335
వారపు పాజిటివిటీ రేటు 17.03%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 27 లక్షలకు పైగా  డోసులతో కలిపి, 162.26 కోట్ల  డోసులను టీకా కార్యక్రమం అధిగమించింది. 1,75,24,670 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,92,126
|
|
రెండో డోసు
|
|
98,21,360
|
|
ముందు జాగ్రత్త డోసు
|
|
27,40,418
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,91,199
|
|
రెండో డోసు
|
|
1,71,41,611
|
|
ముందు జాగ్రత్త డోసు
|
|
26,87,668
|
|
15-18 ఏళ్ల వారు
|
|
మొదటి డోసు
|
|
4,19,32,411
|
|
18-44 ఏళ్ల వారు
|
|
మొదటి డోసు
|
|
53,45,36,314
|
|
రెండో డోసు
|
|
38,84,23,497
|
|
45-59 ఏళ్ల వారు
|
|
మొదటి డోసు
|
|
19,91,58,553
|
|
రెండో డోసు
|
|
16,65,46,977
|
|
60 ఏళ్లు పైబడినవారు
|
|
మొదటి డోసు
|
|
12,41,24,617
|
|
రెండో డోసు
|
|
10,39,58,686
|
|
ముందు జాగ్రత్త డోసు
|
|
27,52,079
|
|
ముందు జాగ్రత్త డోసులు
|
|
81,80,165
|
|
మొత్తం డోసులు
|
|
1,62,26,07,516
గత 24 గంటల్లో 2,43,495 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,68,04,145 కు పెరిగింది.
దేశవ్యాప్త రికవరీ రేటు 93.07 శాతానికి చేరింది.
గత 24 గంటల్లో 3,06,064 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 22,49,335. ఇది మొత్తం కేసుల్లో 5.69 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,74,753 పరీక్షలు చేశారు. దేశవ్యాప్తంగా ఇప్పటివరకు 71.69 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 17.03 శాతంగా ఉంది. రోజువారీ పాజిటివిటీ రేటు 20.75 శాతంగా నమోదైంది.
పర్యటక మంత్రిత్వ శాఖ
17నవంబర్ 2022న ఐజ్వాల్లో ఈశాన్య ప్రాంతానికి 10వ ఇంటర్నేషనల్ టూరిజం మార్ట్ను ఉద్దేశించి ప్రసంగించనున్న శ్రీ జి. కిషన్ రెడ్డి
టూరిజం ట్రాక్కు జి20 ప్రాధాన్యతలు అన్న అంశంపై దృష్టి కేంద్రీకరించనున్న ఇంటర్నేషనల్ టూరిజం మార్ట్ 2022
కీలకాంశాలు:
దేశీయ, అంతర్జాతీయ మార్కెట్లలో ఈశాన్య ప్రాంత పర్యాటక సంభావ్యతను పట్టి చూపడం ఐటిఎం 2022 లక్ష్యం
తమ పర్యాటకం సంభావ్యతను, సాంస్కృతిక సాయంత్రాలు, ఐజ్వాల్లో, చుట్టుపక్కల స్థానిక ఆకర్షణలను సందర్శించేందుకు పర్యటనలు
ఈశాన్య ప్రాంతానికి 10వ ఇంటర్నేషనల్ టూరిజం మార్ట్ ను 17 నుంచి 19 నవంబర్ 2022 వరకు మిజోరాంలోని ఐజ్వాల్లో కేంద్ర పర్యాటక మంత్రిత్వ శాఖ నిర్వహించనుంది. కేంద్ర పర్యాటక శాఖ మంత్రి శ్రీ జి కిషన్ రెడ్డి 17 నవంబర్ 2022న ఈశాన్య ప్రాంతానికి 10వ ఐటిఎం ప్రారంభ కార్యక్రమాన్ని ఉద్దేశించి ప్రదర్శించనున్నారు. దేశీయ అంతర్జాతీయ మార్కెట్లలో ఈశాన్య ప్రాంత పర్యాటక సంభావ్యతను పట్టి చూపడం ఐటిఎం 2022 లక్ష్యం. ఈ కార్యక్రమానికి మిజోరాం ముఖ్యమంత్రి శ్రీ జోరామ్తంగా కూడా హాజరుకానున్నారు.
మూడు రోజుల ఐటిఎం కార్యక్రమంలో ఈశాన్య పర్యాటక మంత్రులు, ఈశాన్య రాష్ట్రాల సీనియర్ అధికారులు, రాష్ట్ర ప్రభుత్వాలు, పర్యాటకం & ఆతిథ్యం అసోసియేషన్లు పాల్గొననున్నారు.
భారతదేశం త్వరలోనే జి20 అధ్యక్ష పదవిని 1 డిసెంబర్ 2022 నుంచి ఒక ఏడాదిపాటు చేపట్టనున్న నేపథ్యంలో జి20 టూరిజం ట్రాక్ ప్రాధాన్యతలపై ఈ కార్యక్రమం దృష్టి పెట్టనుంది. ఈ మార్ట్ ఎనిమిది ఈశాన్య రాష్ట్రాలకు చెందిన వాణిజ్యవేత్తలను, వ్యాపారవేత్తలను ఒక వేదికపైకి తీసుకురానుంది. ఈ విషయాన్ని వ్యాపింపచేయడానికి కొనుగోలుదార్లు, అమ్మకందార్లు, మీడియా, ప్రభుత్వ సంస్థలు, ఇతర వాటాదారుల మధ్య సంభాషనను సులభతరం చేసేందుకు ఈ కార్యక్రమాన్ని, షెఢ్యుల్ను ప్రణాళికాబద్ధంగా రూపొందించడం జరిగింది.
ఈ మార్ట్లో పర్యాటక సామర్ధ్యాలు, సాంస్కృతిక సాయంత్రాలు, ఐజ్వాల్లో, చుట్టపక్కల ప్రాంతాలలో సందర్శనా స్థలాలపై ఎనిమిది ఈశాన్య రాష్ట్రాలు ప్రెజెంటేషన్లు జరుగనున్నాయి. ఇందులో దేశంలో భిన్న ప్రాంతాలకు చెందిన బయ్యర్లు, ఈశాన్య ప్రాంత అమ్మకందార్లతో ముఖాముఖి సమావేశాలు జరిపేలా బి2బి సమావేశాలు కూడా నుంటాయి. అంతేకాకుండా, ఇందులో పాలుపంచుకుంటున్నఆయా రాష్ట్రాలకు చెందిన పర్యాటక ఉత్పత్తులను అందమైన చేతిపనులను, చేనేతను ప్రదర్శించేందుకు ఒక ప్రదర్శనను కూడా నిర్వహించనున్నారు.
అంతర్జాతీయ టూరిజం మార్ట్లను ఈశాన్య రాష్ట్రాలలో వంతులువారీగా నిర్వహించడం జరుగుతోంది. ఈసారి మిజోరాం తొలిసారి ఈ మార్ట్కు ఆతిథ్యం ఇవ్వనుంది. ఈ మార్ట్ గత ఎడిషన్లను గువాహతి, తవాంగ్, షిల్లాంగ్, గ్యాంగ్టక్, అగర్తాలా, ఇంఫాల్, కోహిమాలలో నిర్వహించారు.
పర్యటక మంత్రిత్వ శాఖ
భారతదేశానికి, బల్గేరియా కు మధ్య పర్యటన రంగం లో ఎంఒయు పై సంతకాలకు ఆమోదం తెలిపిన మంత్రివర్గం
భారతదేశం, బల్గేరియా ల మధ్య పర్యటన రంగ సంబంధిత సహకారాన్ని బలోపేతం చేసుకొనేందుకు అవగాహన పూర్వక ఒప్పంద పత్రం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఆమోదం తెలిపింది.
వివరాలు:
ఈ అవగాహన పూర్వక ఒప్పంద పత్రం ప్రధాన ఉద్దేశాలలో:
ఎ) పర్యటన రంగం లో ద్వైపాక్షిక సహకారాన్ని విస్తరింప జేసుకోవడం,
బి) పర్యటన కు సంబంధించిన సమాచారాన్ని పరస్పరం వెల్లడి చేసుకోవడం,
సి) హోటళ్ళు, ఇంకా టూర్ ఆపరేటర్ లు సహా పర్యటన రంగం లోని అన్ని వర్గాల మధ్య సహకారాన్ని ప్రోత్సహించడం,
డి) మానవ వనరుల అభివృద్ధి లో సహకారానికి ఉద్దేశించినటువంటి ఆదాన ప్రదాన కార్యక్రమాన్ని ఏర్పాటు చేయడం,
ఇ) ఇరు దేశాల లో పర్యటనలను ప్రోత్సహించేందుకు గాను టూర్ ఆపరేటర్ లు/ప్రసార మాధ్యమాలు/ఒపీనియన్ మేకర్ ల ల రాకపోకలకు వీలు కల్పించడం,
ఎఫ్) అభివృద్ధి, మార్కెటింగ్, గమ్యాల వికాసం మరియు గమ్యాల నిర్వహణ రంగాల లో అనుభవాలను ఇచ్చి పుచ్చుకోవడం,
జి) రెండు దేశాలను ఆకర్షణీయమైన పర్యటక గమ్యాలు గా ప్రోత్సహించడం కోసం ఫిల్మ్ టూరిజమ్ మార్గాన్ని అనుసరించడం.
హెచ్) భద్రమైన, గౌరవ పూర్వకమైన, స్థిరమైన పర్యటన లను ప్రోత్సహించడం వంటివి భాగంగా ఉంటాయి.
పూర్వరంగం:
భారతదేశం, బల్గేరియా లు ఇది వరకు 1994వ సంవత్సరం మే నెల 26వ తేదీన పర్యటన రంగం లో ఓ సహకార ఒప్పంద పత్రం పైన సంతకాలు చేశాయి. 2017వ సంవత్సరం లో బల్గేరియా నుండి సుమారు 5288 మంది యాత్రికులు భారతదేశ సందర్శనకు తరలివచ్చారు. భారతదేశానికి ఒక చక్కటి పర్యటక విపణి అయిన బల్గేరియా తో అవగాహన పూర్వక ఒప్పందం పై సంతకాలు చేయడం ఆ దేశం నుండి భారతదేశానికి వచ్చే పర్యటకుల సంఖ్య ను పెంచుకొనే అవకాశం అందిరానుంది.
(
ఉప రాష్ట్రపతి సచివాలయం
ప్రజలకు స్వాతంత్ర్య దినోత్సవ శుభాకాంక్షలు తెలిపిన ఉప రాష్ట్రపతి
ఉప రాష్ట్రపతి శ్రీ ఎం. వెంకయ్యనాయుడు, తన సందేశం ద్వారా ప్రజలకు స్వాతంత్ర్య దినోత్సవ శుభాకాంక్షలు తెలిపారు.
"ఉత్సాహభరిత సందర్భమైన స్వాతంత్ర్య దినోత్సవం సందర్భంగా ప్రజలకు శుభాకాంక్షలు. మనం 74వ స్వాతంత్ర్య దినోత్సవం జరుపుకుంటున్నాం. స్వతంత్ర్య భారతాన్ని నిర్మించడానికి లెక్కలేనన్ని త్యాగాలు చేసిన స్వాతంత్ర్య సమరయోధులకు నివాళులు అర్పిస్తున్నా. స్వేచ్ఛ కోసం ప్రాణాలు దారపోసిన త్యాగమూర్తులను కృతజ్ఞతతో స్మరించుకుందాం. ఆ త్యాగమూర్తులు కోరుకున్న సమాజాన్ని నిర్మించడమే వారికి అర్పించే నిజమైన నివాళి. ఈ స్వాతంత్ర్య దినోత్సవం సందర్భంగా, కోట్లాది ప్రజల కలలు నిజం చేసే సమైక్య, బలమైన, సుసంపన్న, సమగ్ర, శాంతియుత దేశ నిర్మాణం కోసం మనం పునఃసంకల్పిద్దాం. ఈ స్వాతంత్ర్య దినోత్సవం మన దేశంలో స్నేహం, సామరస్యం, శ్రేయస్సును మరింత
పెంపొందించాలని ఆకాంక్షిస్తున్నా".